b'\n_START_ARTICLE_\nYeshe Tsogyal\n_START_SECTION_\nKot \xc5\xbeenska\n_START_PARAGRAPH_\nRodila se je v osmem stoletju na Tibetu kot princesa klanu Kharchen. Po nekaterih zapisih je bilo njenemu o\xc4\x8detu ime Namkha Yeshe in materi Gewa Bum, spet v drugih zapisih kot so Zalingma in biografija Yeshe Tsogyal (katero je izdal Taskham N\xc3\xbcden Dorjejo), je bilo njenemu o\xc4\x8detu ime Kharchen Palgyi Wangchuk. Kot deklica, naj bi molila za veselje in sre\xc4\x8do vseh \xc4\x8dute\xc4\x8dih bitij. \xc4\x8ceprav je bila na za\xc4\x8detku ena izmed spremljevalk tibetanskega kralja Trisonga Detsena, jo je v budizem vpeljal guru Rinpoche_NEWLINE_Osredoto\xc4\x8dala se je na podro\xc4\x8dju Vajrakilaya in do\xc5\xbeivela videnja bo\xc5\xbeanstva, kar ji je prineslo prepoznavnost. Po mnogih letih u\xc4\x8denja je postala razsvetljena. Zbrala in zapisala je tudi nauke Padmasabhave in jih razlo\xc5\xbeila. Po smrti naj bi poletela skozi zrak neposredno proti Zangdokpalri.\n_START_SECTION_\nKot predstavnica \xc5\xbeenskega na\xc4\x8dela\n_START_PARAGRAPH_\nTako kot je Guru Rinpoche emanacija razsvetljenega mo\xc5\xa1kega na\xc4\x8dela, je Yeshe Tsogyal utele\xc5\xa1enje \xc5\xbeenskega na\xc4\x8dela. \xc5\xbdenska modrost in mo\xc5\xa1ka spretnost predstavljata dve odliki razsvetljenega uma- modrost brez spretnosti je neu\xc4\x8dinkovita, tako kot je namen brez modrosti. Z urjenjem in dojemanjem obeh na\xc4\x8del kot celoto, se pride do razsvetljenja. V panteonu tibetanskega budizma je Yeshe Tsogyal predstavljena v treh oblikah: kot fizi\xc4\x8dna oseba, v \xc4\x8dlove\xc5\xa1ki obliki (nirmanakaya), se pojavlja kot princesa klanu Karchen in kraljica Tibeta; kot videc (sambhogakaya), imenovana tudi Vajrayogini, ena izmed pomembnih \xc5\xbeenskih yidam (bo\xc5\xbeanstva, ki se uporabljajo kot pomo\xc4\x8d pri meditaciji tibetanskega budizma, prakticiranega kot Vajrayana obreda v Shambhala budisti\xc4\x8dni rodbini); brezobli\xc4\x8dni obliki odprtega prostora (dharmakaya), je Samantabhadri, \xc5\xbeenska stran prvobitnega Bude Samantabhadre, osnovna oblika bo\xc5\xbeanstva, neposredne narave uma in skrajni izvor Nyingma budisti\xc4\x8dne lo\xc4\x8dine.\n_START_SECTION_\nNelo\xc4\x8dljivosti\n_START_PARAGRAPH_\nObenem jo dojemamo kot \xc4\x8dlove\xc5\xa1ko bitje in kot manifestacijo Budinih naukov. Zgodbo o rojstvu Yeshe Tsogyal lahko povemo na dva na\xc4\x8dina. Kot utele\xc5\xa1enje \xc5\xbeenskega na\xc4\x8dela, ali kot \xc4\x8dlove\xc5\xa1ko bitje/oseba, s \xc4\x8dlove\xc5\xa1kimi roditelji. \xc5\xbdivela je po na\xc4\x8delih svojih naukov in tako prejela vlogo vzornika in vodnika. Kot predstavnica \xc5\xbeenske oblike modrosti rodbine Vajrayana, je zavetnica iskalcev modrosti Vajrayana naukov. Njena dol\xc5\xbenost je zagotoviti ohranjanje naukov in oskrbovanje pripravnikov. Zato u\xc4\x8denci Vajrayana v molitvah prosijo Yeshe za blagoslov.\n_START_SECTION_\nMiti\n_START_PARAGRAPH_\nPo legendi naj bi se Yeshe Tsogyal rodila na enak na\xc4\x8din kot Buda, ob zvoku mantre, ob rojevanju njena mati ni \xc4\x8dutila bole\xc4\x8dine. Velja za reinkarnacijo Budove matere Maye. Njeno ime, \xe2\x80\x9cKraljica reke modrosti\xe2\x80\x9d izhaja iz legende, da se je ob njenem rojstvu podvojila velikost bli\xc5\xbenjega jezera.\n_START_SECTION_\nDuhovni dose\xc5\xbeki\n_START_PARAGRAPH_\nKot guru Rinpoche je bila Yeshe nasprotnica zagovornikov ideje, da \xc5\xbeensko telo predstavlja oviro do razsvetljenja. Menila je, da je prav ne\xc5\xbeno \xc5\xbeenstveno telo prednost na poti do modrosti. Mnogi Tibetanci jo vidijo kot Budo, ki je prevzel obliko \xc5\xbeenske, da bi postal dostopnej\xc5\xa1i preprostemu \xc4\x8dloveku.\n_START_SECTION_\nEmanacije\n_START_PARAGRAPH_\nYeshe Tsogyal velja tudi za utele\xc5\xa1enje Saraswati in po nekaterih zapisih celo za bodhisattva Taro. V knjigi \xe2\x80\x9c\xc5\xbdivljenje Yeshe Tsogyal\xe2\x80\x9d, Padma Sambhava napove, da se bo Yeshe Tsogyel ponovno rodila kot Machig Labdr\xc3\xb6n; spremljevalka Machig Labdr\xc3\xb6n, Atsara Sale, bi tako postala Topbhadra,mo\xc5\xbe od Machig Labdr\xc3\xb6n; Pomo\xc4\x8dnica Machig Labdr\xc3\xb6n, Tashi Khyidren, bi se tako spet rodila kot njena h\xc4\x8di\xe2\x80\xa6 Vse pomembne osebe v \xc5\xbeivljenju Yeshe Tsogyel, bi se reinkarnirale v \xc5\xbeivljenju Machig Labdr\xc3\xb6n, vklju\xc4\x8dno s Padmasambhavo, ki naj bi postal Dampa Sanye.\n_START_SECTION_\nVerodostojnost njenega \xc5\xbeivljenjepisa\n_START_PARAGRAPH_\nZahodnja\xc5\xa1ki zgodovinarji tibetanskega budizma, gledajo na Yeshe Tsogyal ne kot na resni\xc4\x8dno zgodovinsko osebo, ampak le kot na mitolo\xc5\xa1ki lik. Ve\xc4\x8dina se jih osredoto\xc4\x8da na samo zgodbo Guruja Rinponche. Tibetanci Rinponchejeve zgodbe, brez Yeshe Tsogyal ne priznavajo, saj je tako zgodba nepopolna, kot mo\xc5\xa1ko na\xc4\x8delo ni popolno brez \xc5\xbeenskega. Bila je nujna za Rinpochejovo popolno utele\xc5\xa1enje kot Vajrayana u\xc4\x8ditelja. Brez Yeshe Tsogyal je \xc5\xbeivljenje Guruja Rinpoche nedodelano.'